Pomračenje sunca u Aziji posmatrali milioni ljudi
Naučnici se nadaju da će im ovo dugo pomračenje pružiti nova saznanja o suncu
U Indiji, hiljade uzbuđenih ljudi čekalo je na početak, kada je mesec počeo da ulazi u položaj star koliko i vreme. A onda se video dijamantski prsten - gotovo savršen krug od sunčevog svetla, koji može da se vidi samo kada mesec potpuno zakloni sunce. U nekim delovima Azije pomračenje je trajalo čak 6 minuta i 39 sekundi, i videlo se i tamo gde je bilo oblaka. "Kada ste pogledali, na nebu se videla sjajna zvezda. Mrak je bio kao usred noći pa su mogle da se vide zvezde," rekao je , jedan od turista u Varnasiju, u Indiji. U Kini i Japanu, astronomi amateri i naučnici uživali su u pogledu na najduže pomračenje u ovom veku. Duže se neće dogoditi pre 2132. godine. Nekoliko srećnika na specijalnom letu imalo je perfektnu osmatračnicu iznad oblaka. "Bilo je čudesno, gledati to je prosto neverovatno. Viđao sam slike pomračenja, ali to nije pravo - ovo je pravo!" rekao je jedan od putnika. Naučnici se nadaju da će im ovo dugo pomračenje pružiti nova saznanja o suncu, ali će svi upamtiti pojavu kakva se viđa jednom u životu.